Žaloba podaná 7. augusta 2023 – Lidl Digital International/EUIPO – Ningbo Hanyuan Lighting (svietidlá)
(vec T-471/23)
Jazyk, v ktorom bola podaná žaloba: nemčina
Účastníci konania
Žalobkyňa: Lidl Digital International GmbH & Co. KG (Neckarsulm, Nemecko) (v zastúpení: T. Dolde a C. Zimmer, Rechtsanwälte)
Žalovaný: Úrad Európskej únie pre duševné vlastníctvo
Ďalší účastník konania pred odvolacím senátom: Ningbo Hanyuan Lighting Co. Ltd (Ningbo, Čína)
Údaje týkajúce sa konania pred EUIPO
Majiteľ sporného dizajnu: ďalší účastník konania pred odvolacím senátom.
Dotknutý sporný dizajn: dizajn Spoločenstva (svietidlá) – dizajn Spoločenstva č. 5647708-0010
Konanie pred EUIPO: Konanie o výmaze
Napadnuté rozhodnutie: rozhodnutie tretieho odvolacieho senátu EUIPO z 26. júna 2023 vo veci R 598/2022-3
Návrhy
Žalobkyňa navrhuje, aby Všeobecný súd:
zrušil napadnuté rozhodnutie,
uložil EUIPO povinnosť nahradiť trovy konania o žalobe a trovy konania pred odvolacím senátom.
Uvádzaný žalobný dôvod
porušenie článku 7 ods. 1 v spojení s článkom 65 ods. 1 písm. c) nariadenia Rady (ES) č. 6/2002.
____________